PRITARTA

2014-2020 m. Europos Sąjungos struktūrinės paramos administravimo darbo grupės, sudarytos Lietuvos Respublikos finansų ministro 2013 m. liepos 11 d. įsakymu Nr. 1K-243 „Dėl darbo grupės sudarymo“, 2014 m. rugsėjo 26 d. protokolu Nr. 10

Laikinosios tvarkos administravimo priedas

**GAIRĖS DĖL PERĖJIMO NUO FINANSAVIMO PAGAL LAIKINĄJĄ TVARKĄ PRIE FINANSAVIMO PAGAL PROJEKTŲ ADMINISTRAVIMO IR FINANSAVIMO TAISYKLIŲ NUOSTATAS**

**(INSTRUKCIJA)**

|  |  |
| --- | --- |
| **Trumpiniai** | |
| Atsakomybės ir funkcijų taisyklės | 2014 m. birželio 4 d. Lietuvos Respublikos Vyriausybės nutarimas Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų investicijų veiksmų programą“ |
| Biudžeto taisyklės | Lietuvos Respublikos valstybės biudžeto ir savivaldybių biudžetų sudarymo ir vykdymo taisyklės, patvirtintos Lietuvos Respublikos Vyriausybės 2001 m. gegužės 14 d. nutarimu Nr. 543 |
| Darbo grupė | 2014–2020 metų Europos Sąjungos struktūrinių fondų administravimo darbo grupė |
| Gairės dėl finansinių korekcijų | Rekomendacijos dėl Komisijos finansinių pataisų, taikytinų Sąjungos išlaidoms, valdomoms pagal pasidalijimo valdymo principą, kai nesilaikyta viešojo pirkimo taisyklių, nustatymo, patvirtintos 2013 m. gruodžio 19 d. Europos Komisijos sprendimu Nr. C (2013) 9527 |
| ĮI | Įgyvendinančioji institucija |
| Laikina sutartis | Biudžeto lėšų naudojimo sutartis, sudaryta su pareiškėju vadovaujantis Laikinosios tvarkos 16 punktu (ši sąvoka apima ir atvejį, kai projekto vykdytojas yra ministerijai pavaldi arba biudžetinė įstaiga ir ministerija sutarties nesudaro ir finansavimą skiria Biudžeto taisyklėse numatyta tvarka) |
| Laikinoji tvarka | 2014–2020 metų iš Europos Sąjungos fondų lėšų planuojamų bendrai finansuoti valstybės projektų atrankos laikinosios tvarkos aprašas, patvirtintas 2013 m. spalio 30 d. Lietuvos Respublikos Vyriausybės nutarimu Nr. 998 |
| PAFT | Projektų administravimo ir finansavimo taisyklės (planuojama patvirtinti rugsėjį, įsigalios nuo 2014-10-01) |
| Perėjimas | Perėjimo nuo finansavimo pagal Laikinąją tvarką prie finansavimo pagal Projektų administravimo ir finansavimo taisyklių nuostatas |
| PIP | Veiksmų programos prioriteto įgyvendinimo priemonių įgyvendinimo planas |
| Priemonių įgyvendinimo planas | Veiksmų programos prioriteto įgyvendinimo priemonių įgyvendinimo planas, kurio forma patvirtinta Finansų ministro 2014 m. birželio 29 d. įsakymu Nr. 1K-199 |
| Privalomos sąlygos | 2014–2020 metų ES struktūrinių fondų lėšų panaudojimą reglamentuojančių ES ir nacionalinių teisės aktų (VPAT ir PAFT) įsigaliojimas ir  Lietuvos Respublikos valstybės kontrolės, kuriai Lietuvos Respublikos Seimo 2013 m. lapkričio 14 d. nutarimu Nr. XII-592 „Dėl Lietuvos Respublikos Seimo nutarimo „Dėl pavedimo Lietuvos Respublikos valstybės kontrolei atlikti Lietuvos Respublikoje gaunamos Europos Sąjungos struktūrinės paramos auditus“ 1 straipsnio papildymo“ pavesta atlikti Veiksmų programos audito institucijos funkcijas, nustatyta 2014–2020 m. ES struktūrinių fondų valdymo ir kontrolės sistemos institucijų atitiktis jų paskyrimo kriterijams |
| Projekto sutartis | Iš ES struktūrinių fondų lėšų bendrai finansuojamo projekto sutartis |
| SFMIS forma | Forma veiksmams Europos Sąjungos struktūrinės paramos kompiuterinėje informacinėje valdymo ir priežiūros sistemoje atlikti, kuriai pritarė 2014–2020 metų Europos Sąjungos struktūrinių fondų administravimo darbo grupė |
| Stebėsenos komitetas | Veiksmų programos stebėsenos komitetas |
| Valstybės kontrolė | Lietuvos Respublikos valstybės kontrolė, kuriai Lietuvos Respublikos Seimo 2013 m. lapkričio 14 d. nutarimu Nr. XII-592 pavesta atlikti 2014–2020 m. ES struktūrinių fondų investicijų veiksmų programos audito institucijos funkcijas |
| VKS | 2014–2020 m. ES struktūrinių fondų valdymo ir kontrolės sistema |
| VP | 2014–2020 metų Europos Sąjungos struktūrinių fondų investicijų veiksmų programa (EK patvirtinta 2014 m. rugsėjo 8 d.) |
| VPAT | 2014–2020 metų Europos Sąjungos struktūrinių fondų investicijų veiksmų programos administravimo taisyklės (planuojama patvirtinti rugsėjį, įsigalios nuo 2014-10-01) |

|  |  |  |
| --- | --- | --- |
|  | **Žingsnis** | **Teisinis pagrindas** |
| Informavimas apie perėjimo pradžią | 1. Įgyvendinus privalomas sąlygas (prireikus anksčiau, įsigaliojus PAFT ir VPAT), **ĮI informuoja projekto vykdytoją:**    1. apie įsigaliojusius Veiksmų programos įgyvendinimą reglamentuojančius teisės aktus    2. apie tai, kokie veiksmai bus atliekami, vadovaujantis Aprašo 17 punktu.   Ministerija, jeigu reikia informuoja PV, kaip bus vykdomas projekto finansavimas, kol bus atlikti Aprašo 17.2 papunktyje numatyti veiksmai (jeigu projektas buvo pradėtas finansuoti Aprašo 16 punkte nustatyta tvarka). Taip pat – kada nustos galioti Laikina sutartis (jeigu tokia buvo pasirašyta) arba kaip bus tvarkomi paskirti asignavimai (jeigu biudžeto lėšų sutartis nebuvo sudaryta) | Laikinoji tvarka papildyta 16(1) punktu:  161. Įgyvendinus Aprašo 1 punkte nustatytas privalomas sąlygas, įgyvendinančioji institucija informuoja pareiškėjus ir projektų vykdytojus apie įsigaliojusius Veiksmų programos įgyvendinimą reglamentuojančius teisės aktus ir apie veiksmus, kurie bus atliekami pagal Aprašo 17 punktą.  171. Aprašo 161 ir 17 punktuose nurodyti veiksmai prireikus gali būti atliekami anksčiau, tik įsigaliojus Veiksmų programos administravimo taisyklėms ir Projektų administravimo ir finansavimo taisyklėms. |
|  | 1. Jei ministerija nėra patvirtinusi PFSA, visi projektų planavimo veiksmai atliekami iš naujo vadovaujantis VPAT ir PAFT. | Laikinoji tvarka papildyta 17.1.1 papunkčiu:  17.1.1. jei ministerija nėra patvirtinusi projektų finansavimo sąlygų aprašo, visi veiksmai atliekami, vadovaujantis Veiksmų programos įgyvendinimą reglamentuojančiomis Veiksmų programos administravimo taisyklėmis ir Projektų administravimo ir finansavimo taisyklėmis; |
| PIP | 1. Jei ministerija yra patvirtinusi PFSA, pirmiausia **patvirtinamas PIP**, jeigu jis dar nėra patvirtintas(Laikinoji tvarka papildoma punktu, kad jau patvirtinusVeiksmų programos įgyvendinimą reglamentuojančius teisės aktus, ministerijos turėtų pradėti priemonių planavimą). | Laikinoji tvarka papildyta:  17.1.2. jei ministerija yra patvirtinusi projektų finansavimo sąlygų aprašą, Veiksmų programos įgyvendinimą reglamentuojančių teisės aktų nustatyta tvarka turi būti patvirtinamas Veiksmų programos prioriteto įgyvendinimo priemonių įgyvendinimo planas, stebėsenos rodiklių skaičiavimo aprašai ir Veiksmų programos prioriteto įgyvendinimo priemonės, pagal kurią yra atrinkti arba planuojami atrinkti projektai, specialieji projektų atrankos kriterijai, ir vadovaudamasi jais bei Aprašo 17.1.1 papunktyje nurodytais teisės aktais ministerija pakeičia projektų finansavimo sąlygų aprašą;  171. Aprašo 161 ir 17 punktuose nurodyti veiksmai prireikus gali būti atliekami anksčiau, tik įsigaliojus Veiksmų programos administravimo taisyklėms ir Projektų administravimo ir finansavimo taisyklėms. |
| Stebėsenos rodiklių aprašas | 1. Kartu su PIP ministerija patvirtina nacionalinių **stebėsenos rodiklių skaičiavimo aprašus**. Ministerija taip pat teikia FM pasiūlymus dėl VP numatytų stebėsenos rodiklių aprašų – juos tvirtins FM ministro įsakymu. | Laikinoji tvarka papildyta 17.1.2 papunkčiu. |
| Specialieji atrankos kriterijai | 1. **Stebėsenos komiteto posėdyje** patvirtinti specialiuosius atrankos kriterijus, kuriuos turi atitikti pagal Laikinąją tvarką atrinkti projektai, prieš sudarant projekto sutartį. | Laikinoji tvarka papildyta 17.1.2 papunkčiu.  PAFT 2 priedo „Metodiniai nurodymai vertintojams dėl projektų atitikties bendriesiems reikalavimams“ 2.1. punkte nustatytas reikalavimas numato, kad Projektas turi atitikti strateginio planavimo dokumentų nuostatas (Ministerija projektų finansavimo sąlygų apraše nurodo, prie kurių strateginio planavimo dokumentų įgyvendinimo turi prisidėti projektai, t. y. nurodo specialųjį atrankos kriterijų, kuris turi būti patvirtintas Stebėsenos komiteto). |
| PFSA | 1. Atlikus 3-5 punktuose numatytus žingsnius (PIP, stebėsenos rodiklių aprašai, spec. atrankos kriterijai), ministerija atitinkamai **keičia PFSA, vadovaudamasi Veiksmų programos administravimo taisyklėse numatyta tvarka .**   PFSA keičiamas atsižvelgiant į Darbo grupės patvirtintą PFSA formą (kuri dar bus atnaujinta, patvirtinus PAFT). | Laikinoji tvarka papildyta 17.1.2 papunkčiu. |
| Valstybės projektų sąrašas | 1. Valstybės projektų sąrašas, įgyvendinus privalomas sąlygas, **laikomas galiojančiu**.   Sąrašas keičiamas patvirtinus PIP (nurodomas VP priemonės pavadinimas) ir PFSA. Sąrašas nėra keičiamas dėl pasikeitusios tinkamų finansuoti išlaidų sumos, jei pagal sąrašą priimta sprendimų ar sudaryta sutarčių už mažesnę sumą. | Laikinoji tvarka papildyta 17.1.3 papunkčiu:  17.1.3. jei ministerija yra patvirtinusi valstybės projektų sąrašą, jis laikomas galiojančiu, bet keičiamas nurodant Veiksmų programos priemonės pavadinimą ir prireikus atliekant kitus pakeitimus, jeigu jie būtini Projektų administravimo ir finansavimo taisyklėse nustatyta tvarka; |
| Projektinio pasiūlymo vertinimas | 1. **Iki pakeisdama sąrašą Ministerija pakartotinai įvertina** projekto atitiktį tiems reikalavimams, kurių įvertinimą ji turi atlikti prieš įtraukdama projektą į valstybės projektų sąrašą (pildydama Projektinio pasiūlymo vertinimo išvadą pagal SFMIS formą, kuri bus patvirtinta darbo grupėje rugsėjo mėn.). Šią išvadą ji persiunčia ĮI (taip pat projektinį pasiūlymą, jei to nebuvo padariusi anksčiau).   *(Žingsnis neatliekamas, jei šie veiksmai buvo atlikti anksčiau ir reikalavimai nesikeitė.)*    *Jeigu pagal Laikinąją tvarką buvo vertinama projekto paraiška, pateikta 2007–2013 m. programavimo periodo metu, tokia paraiška gali būti vertinama ir kaip projektinis pasiūlymas. Tokiu atveju atskirai projektinis pasiūlymas nėra rengiamas.* | Sąlyga numatyta prie bendrųjų reikalavimų PAFT 2 priede „Metodiniai nurodymai vertintojams dėl projektų atitikties bendriesiems reikalavimams“.  Papildytas Laikinosios tvarkos 7 punktas:  7. Patvirtinusi valstybės projektų sąrašą, ministerija apie tai raštu ir elektroniniu paštu praneša įgyvendinančiajai institucijai, kartu pateikdama išvadas dėl į valstybės projektų sąrašą įtrauktų projektų atitikties Aprašo 5 punkte nurodytiems reikalavimams.  PAFT 40 punktas:   1. Ministerija, priėmusi sprendimą dėl valstybės projektų sąrašo, per 7 dienas jo duomenis suveda į SFMIS2014 bei paskelbia svetainėje [www.esinvesticijos.lt](http://www.esinvesticijos.lt) ir per SFMIS2014 apie tai informuoja įgyvendinančiąją instituciją, kartu pateikdama įtrauktų į valstybės projektų sąrašą projektų projektinius pasiūlymus ir išvadas dėl jų atitikties 37 punkte nustatytiems reikalavimams. |
| Paraiškos pateikimas | 1. Įgyvendinus privalomas sąlygas, Projekto vykdytojo pateikta **paraiška laikoma galiojančia**. Prireikus ĮI gali prašyti pareiškėjo patikslinti paraiškos duomenis.   Atsiradus techninėms galimybėms, ĮI gali paprašyti pareiškėjo perkelti paraiškos informaciją į patvirtiną SFMIS2014 formą ir **importuoti informaciją į SFMIS2014** arba reikalingą informaciją, gautą iš pareiškėjo, **pati įkelia į SFMIS2014** (fiksuojama pagal Laikinąją tvarką pateiktos paraiškos **data**). | Laikinoji tvarka papildyta 17.1.4 papunkčiu:  17.1.4. jei pareiškėjas jau yra pateikęs paraišką, ji laikoma galiojančia. Jei su paraiška nebuvo pateikta informacija, kurios reikia paraiškos vertinimui atlikti, įgyvendinančioji institucija gali paprašyti pareiškėjo patikslinti paraišką; |
| Paraiškos vertinimas | 1. Įgyvendinus privalomas sąlygas, ĮI atlieka **pakartotinį paraiškos įvertinimą** (jei jis baigtas). Jei vertinimas nėra baigtas, jis atliekamas PAFT nustatyta tvarka.   Pakartotinio paraiškos vertinimo metu projektui suteikiamas projekto kodas. | Laikinoji tvarka papildyta 17.1.5 papunkčiu:  17.1.5. jei įgyvendinančioji institucija yra baigusi paraiškos vertinimą ir atranką, ji patikrina projekto tinkamumą finansuoti pagal Projektų administravimo ir finansavimo taisykles (vertinami tik tie aspektai, kurie turi būti vertinami pakeitus projektų finansavimo sąlygų aprašą šio Aprašo 17.1.2 papunktyje nustatyta tvarka, bet projekto atrankos metu nebuvo įvertinti). Jei su paraiška nebuvo pateikta informacija, kurios reikia projekto tinkamumui finansuoti patikrinti, įgyvendinančioji institucija gali paprašyti pareiškėjo patikslinti paraišką. |
| Paraiškos vertinimas  (Bendrieji reikalavimai) | 1. ĮI įvertina projekto **atitiktį bendriesiems reikalavimams** (PFSA 1 priedas atnaujinamas kartu su PFSA keitimu taip, kad atitiktų reikalavimus, nustatytus PAFT 2 priede „Metodiniai nurodymai vertintojams dėl projektų atitikties bendriesiems reikalavimams“).   ĮI užpildo su PFSA patvirtintą tinkamumo finansuoti vertinimo lentelę.  Įvertinami tik per projekto atranką **neįvertinti aspektai**, t. y. ĮI įvertina tik tuos bendruosius reikalavimus ar jų vertinimo aspektus, kurie skiriasi nuo patvirtintųjų Laikinosios tvarkos 1 priede | Laikinoji tvarka papildyta 17.1.5 papunkčiu. |
| Paraiškos vertinimas | 1. Jeigu bendrasis reikalavimas ar jo vertinimo aspektas nesikeitė (jau buvo įvertintas tinkamai), ĮI atstovas **pažymi tik atsakymą ir nurodo, kada vertinimas atliktas** (įrašo nuorodą į atitinkamą tinkamumo finansuoti vertinimo lentelę). Jeigu bendrasis reikalavimas ar jo vertinimo aspektas įvertintas nebuvo, ĮI atstovas įvertina projekto atitiktį reikalavimui ir atitinkamai įrašo tokio vertinimo rezultatus. Atsiradus techninėms galimybėms, ĮI **SFMIS2014 užfiksuoja abu vertinimus** (vertinimas, atliktas pagal Laikinąją tvarką, ir pakartotinis vertinimas, atliktas, įsigaliojus PAFT ir VPAT) ir **įkelia skenuotas** tinkamumo finansuoti vertinimo lenteles.   Prie vertinimo aspektų, kuriuos turėjo įvertinti ministerija, remiantis ministerijos pateikta išvada įrašomas įvertinimas, kuris buvo suteiktas tam aspektui, o „Komentarų“ skiltyje duodama nuoroda į ministerijos išvadą. | Laikinosios tvarkos 17.1.5 punkte numatyta, kad įvertinami tik tie aspektai, kurie <...> projekto atrankos metu nebuvo įvertinti |
| Paraiškos vertinimas | 1. Baigusi pakartotinį vertinimą, ĮI užpildo **Tinkamumo finansuoti vertinimo ataskaitą** pagal patvirtintą SFMIS formą (**fiksuojama reali ataskaitos užpildymo data**) (jei yra techninės galimybės, ataskaita pildoma SFMIS2014, jei nėra – įkeliama skenuota ataskaita). Taip pat įkeliama skenuota išvada apie projekto tinkamumo finansuoti vertinimo rezultatus, kuri buvo pateikta ministerijai pagal Laikinąją tvarką. SFMIS2014 užfiksuojamos **dvi baigto vertinimo datos** – pirminė – pagal laikinąją tvarką, ir pakartotinio įvertinimo data. | Reikalavimas užpildyti tinkamumo finansuoti vertinimo ataskaitą įsigalioja su PAFT: 127 punkte nurodoma, kad Paraiškų vertinimo ir projektų atrankos pabaiga laikoma projektų tinkamumo finansuoti vertinimo ataskaitos <...> patvirtinimo SFMIS2014 diena.  Laikinosios tvarkos 11 punkte numatoma, kad atlikusi projekto tinkamumo finansuoti vertinimą, ĮI raštu teikia ministerijai išvadą apie projekto tinkamumo finansuoti vertinimo rezultatus. |
| Paraiškos vertinimas | 1. ĮI, atlikusi pakartotinį paraiškos vertinimą, **apie rezultatus informuoja ministeriją**, pateikdama užpildytą tinkamumo finansuoti vertinimo ataskaitą. Jei yra funkcinės galymybės, ataskaita patvirtinama ir ministerjai teikiama per SFMIS2014. | Laikinosios tvarkos 17.2 punkte nurodoma, kad apie vertinimo rezultatus ĮI raštu praneša ministerijai.  PAFT 127 punktas:  127. Paraiškų vertinimo ir projektų atrankos pabaiga laikoma projektų tinkamumo finansuoti vertinimo ataskaitos (kai projektai atrenkami valstybės arba regionų projektų planavimo arba tęstinės projektų atrankos būdu) arba atrinktų projektų ataskaitos (kai vykdomas projektų konkursas) patvirtinimo SFMIS2014 diena. |
| Sprendimas dėl projekto finansavimo | 1. Atsižvelgdama į šio vertinimo rezultatus, **ministerija pakeičia sprendimą** dėl projekto finansavimo:  * nurodo VP priemonės pavadinimą, * nurodo projekto kodą, * atlieka kitus keitimus, jeigu pasikeičia didžiausia galima projektui skirti lėšų suma arba projektas yra pripažįstamas netinkamu finansuoti.   Siekiant užtikrinti atsekamumą ir tinkamumo finansuoti laikotarpio pradžią, **įsakymas dėl finansavimo skyrimo neturėtų būti naikinamas** | Laikinosios tvarkos 17.2 punktas atitinkamai pakeistas.  17.2. Jeigu projekto atrankos procesas yra baigtas ir priimtas sprendimas dėl projekto finansavimo, ministerija pakeičia projektų finansavimo sąlygų aprašą ir valstybės projektų sąrašą Aprašo 17.1.2 ir 17.1.3 papunkčiuose nustatyta tvarka, o įgyvendinančioji institucija, vadovaudamasi pakeistu projektų finansavimo sąlygų aprašu, prieš sudarydama iš 2014–2020 metų ES struktūrinių fondų lėšų bendrai finansuojamo projekto sutartį (toliau – projekto sutartis) Aprašo 17.1.5 papunktyje nustatyta tvarka patikrina projekto tinkamumą finansuoti. Apie šio vertinimo rezultatus įgyvendinančioji institucija praneša ministerijai Projektų administravimo ir finansavimo taisyklėse nustatyta tvarka. Ministerija pakeičia sprendimą dėl projekto finansavimo, nurodydama Veiksmų programos priemonės pavadinimą ir projekto kodą, taip pat jeigu vertinimo metu pasikeičia didžiausia galima projektui skirti lėšų suma. Apie atliktus veiksmus ministerija ir įgyvendinančioji institucija paskelbia ES struktūrinių fondų svetainėje Projektų administravimo ir finansavimo taisyklėse nustatyta tvarka. |
| Pareiškėjo informavimas apie atliktus veiksmus | 1. Įgyvendinus privalomas sąlygas ir atlikus aukščiau paminėtus veiksmus, **ĮI informuoja projekto vykdytoją apie**:    1. paraiškos vertinimo rezultatus    2. tolimesnę projekto įgyvendinimo eigą, t.y. informaciją dėl iš 2014–2020 metų ES fondų lėšų bendrai finansuojamo projekto sutarties pasirašymo.   Ministerija, prireikus, informuoja PV apie Laikinosios sutarties keitimą ir projekto ar jo dalies finansavimą iš kitų šaltinių (ne iš 2014–2020 m. ES fondų lėšų programos), tais atvejais, kai projektas ar jo dalis pripažįstami netinkamais finansuoti, tačiau ministerija nusprendžia tęsti finansavimą iš kitų šaltinių. | Informavimas yra vykdomas vadovaujantis PAFT 129, 158 ir 166 punktais:  129. Informacija apie projekto tinkamumo finansuoti vertinimo, <...> etapus perėjusias ir atmestas paraiškas <...> ne vėliau kaip per 7 dienas skelbiama <...> ir apie taiper DMSinformuojami pareiškėjai.  158.Įgyvendinančioji institucija per 3 darbo dienas nuo ministerijos sprendimo dėl projekto finansavimo gavimo dienos per DMS pateikia sprendimą dėl projekto finansavimo jame nurodytiems pareiškėjams.  166. Gavusi ministerijos sprendimą dėl projekto finansavimo, įgyvendinančioji institucija parengia ir pateikia pareiškėjui projekto sutarties projektą <...> ir nurodo pasiūlymo pasirašyti projekto sutartį galiojimo terminą <...> |
| Informacijos paskelbimas ES struktūrinių fondų svetainėje | 1. Apie atliktus veiksmus (projekto vertinimo rezultatai ir sprendimas dėl projekto finansavimo) ministerija ir ĮI **paskelbia ES struktūrinių fondų svetainėje.** | Laikinosios tvarkos 17.2 punktas atitinkamai pakeistas.  „<...> Apie atliktus veiksmus ministerija ir įgyvendinančioji institucija **paskelbia ES struktūrinių fondų svetainėje** ~~praneša Aprašo 14 punkte~~ **Projektų administravimo ir finansavimo taisyklėse** nustatyta tvarka.“  PAFT 129. Punktas:  129. Informacija apie projekto tinkamumo finansuoti vertinimo, naudos ir kokybės vertinimo etapus perėjusias ir atmestas paraiškas (taip pat apie projekto naudos ir kokybės vertinimo metu suteiktą galutinę balų sumą), o kai vykdomas projektų konkursas dviem etapais, – ir apie projektus, kurių paraiškas pasiūlyta teikti antrajam konkurso etapui, pasibaigus kiekvienam vertinimo etapui, ne vėliau kaip per 7 dienas skelbiama svetainėje [www.esinvesticijos.lt](http://www.esinvesticijos.lt), papildant paskelbtą informaciją, nurodytą šių Taisyklių 99 punkte, ir apie taiper DMSinformuojami pareiškėjai.  PAFT 161. Punktas  161. Informaciją apie priimtus sprendimus dėl projektų finansavimo ir kiekvienam projektui skirtų finansavimo lėšų sumą ministerija skelbia svetainėje [www.esinvesticijos.lt](http://www.esinvesticijos.lt) ne vėliau kaip per 7 dienas nuo šių sprendimų priėmimo dienos, <...>. |
| Sutarties pasirašymas | 1. Ministerijai pakeitus sprendimą dėl projekto finansavimo, ĮI PAFT nustatyta tvarka pasirašo projekto sutartį su projekto vykdytoju ir (jeigu tai numatyta su Finansų ministerija suderintame PFSA) ministerija. | PAFT 162. Punktas:  162. Su pareiškėju, kurio projektą nuspręsta bendrai finansuoti iš ES struktūrinių fondų lėšų, įgyvendinančioji institucija raštu sudaro dvišalę projekto sutartį. Veiksmų programos administravimo taisyklėse nustatytais atvejais, kai tai numatyta projektų finansavimo sąlygų apraše, gali būti sudaromos trišalės projekto sutartys tarp pareiškėjo, įgyvendinančiosios institucijos ir ministerijos. Projekto sutartis sudaroma su pareiškėju, pateikusiu paraišką, išskyrus šių Taisyklių 160 punkte nurodytą atvejį. Su pareiškėju sudarius sutartį, pareiškėjas tampa projekto vykdytoju. |
| Patirtų išlaidų deklaravimas | 1. Pasirašius projekto sutartį ĮI apie tai informuoja ministeriją, kuri pateikia ĮI informaciją, **kiek lėšų buvo išmokėta** projekto vykdytojui iš 2014–2020 metų ES fondų ir Lietuvos Respublikos valstybės biudžeto lėšų, ir pateikia iš projekto vykdytojo gautus išlaidas pagrindžiančius dokumentus. Nuo šio pranešimo dienos **ministerija stabdo mokėjimus** projekto vykdytojui pagal Laikinąją tvarką iš 2014-2020 m. lėšų.   Išlaidas pagrindžiančių dokumentų kopijas su priėmimo–perdavimo aktu ministerija pateikia ĮI kartu su pranešimu, kiek lėšų buvo išmokėta  Jeigu ĮI dalyvauja projekto administravime kaip trečioji Laikinosios sutarties šalis, ministerija informacijos apie išmokėtas lėšas ir išlaidas patvirtinančių dokumentų kopijų ĮI nesiunčia. | Laikinosios tvarkos 18.1. punkte numatoma, kad ĮI su projekto vykdytoju sudarius projekto sutartį, ministerija raštu praneša ĮI, kiek lėšų buvo išmokėta projekto vykdytojui iš 2014–2020 metų ES fondų ir Lietuvos Respublikos valstybės biudžeto lėšų, ir pateikia iš projekto vykdytojo gautų išlaidų patvirtinimo dokumentų kopijas.  18.1. punktas išdėstytas taip:  18.1. įgyvendinančiajai institucijai su projekto vykdytoju sudarius projekto sutartį, ministerija raštu praneša įgyvendinančiajai institucijai, kiek lėšų buvo išmokėta projekto vykdytojui iš 2014–2020 metų ES fondų ir Lietuvos Respublikos valstybės biudžeto lėšų, ir pateikia iš projekto vykdytojo gautų išlaidų patvirtinimo dokumentų kopijas. Projekto vykdytojas Projektų administravimo ir finansavimo taisyklėse nustatyta tvarka teikia įgyvendinančiajai institucijai mokėjimo prašymus dėl visos iki šiol jam ministerijos išmokėtos lėšų sumos. Įgyvendinančioji institucija, patikrinusi projekto vykdytojo mokėjimo prašyme (-uose) nurodytų išlaidų tinkamumą finansuoti, iš projekto vykdytojui mokėtinos sumos išskaičiuoja iki sudarant projekto sutartį ministerijos projekto vykdytojui išmokėtą lėšų sumą. Sudarius projekto sutartį, ministerija apmoka projekto išlaidas tik pagal įgyvendinančiųjų institucijų pateiktas paraiškas asignavimų valdytojui; |
| Patirtų išlaidų deklaravimas | 1. Projekto vykdytojas **deklaruoja patirtas išlaidas su pirmuoju mokėjimo prašymu**. ĮI įvertina šių išlaidų tinkamumą finansuoti.   ĮI nurodo projekto vykdytojui, kokius tinkamų finansuoti išlaidų patvirtinimo dokumentus jis turi teikti su mokėjimo prašymais, taip pat nurodo, kad **dokumentų, kuriuos projekto vykdytojas teikė ministerijai** laikinosios sutarties įgyvendinimo metu, teikti nereikia. Tokiu atveju, teikdamas mokėjimo prašymą projekto vykdytojas turi nurodyti, kad atitinkamą dokumentą buvo pateikęs ministerijai.  SFMIS toks mokėjimo prašymas, su kuriuo deklaruotos išlaidos dengiamos iš ministerijos jau sumokėtų lėšų, žymimas kaip apmokėtas. Projekto vykdytojui lėšos nėra išmokamos iki tol, kol pagal mokėjimo prašymus jo išlaidos neviršija ministerijos išmokėtos sumos.  Jeigu projekto vykdytojo deklaruojamos išlaidos pripažįstamos netinkamomis finansuoti, projekto vykdytojas gali deklaruoti kitas išlaidas ir taip pagrįsti jam jau išmokėtą lėšų sumą (netinkamomis finansuoti pripažintas išlaidas projekto vykdytojas apmoka iš savo lėšų arba (jeigu tai numatyta PFSA) jas padengia ministerija iš kitų asignavimų. | Laikinosios tvarkos 18.1 punkte numatoma, kad Projekto vykdytojas PAFT nustatyta tvarka teikia ĮI mokėjimo prašymus dėl visos iki šiol jam ministerijos išmokėtos lėšų sumos. ĮI, patikrinusi projekto vykdytojo mokėjimo prašyme (-uose) nurodytų išlaidų tinkamumą finansuoti, iš projekto vykdytojui mokėtinos sumos išskaičiuoja iki sudarant projekto sutartį ministerijos projekto vykdytojui išmokėtą lėšų sumą.  PAFT 229 punkte numatoma, kad ĮI, įvertinusi projekto specifiką, turi nustatyti sąrašą projekto tinkamų finansuoti išlaidų patvirtinimo dokumentų, kuriuos projekto vykdytojas turi pateikti su mokėjimo prašymais. |
| Avanso išmokėjimas | 1. Pasirašius projekto sutartį, projekto vykdytojas **gali teikti avanso mokėjimo prašymą**, jeigu jam reikia apyvartinių lėšų projektui įgyvendinti. | PAFT 213.1. papunktyje numatoma, kad avanso mokėjimo prašymas gali būti teikiamas pasirašius projekto sutartį ir (arba) viso projekto įgyvendinimo metu, kai projekto vykdytojui reikia apyvartinių lėšų projektui įgyvendinti. |
| Lėšų grąžinimas | 1. Tais atvejais, jeigu **po projekto pabaigos** tinkamų finansuoti išlaidų suma yra mažesnė nei projekto vykdytojui buvo išmokėta lėšų Biudžeto taisyklėse nustatyta tvarka, projekto vykdytojas lėšų skirtumą turi grąžinti ministerijai, jeigu PFSA yra numatyta, kad netinkamos finansuoti išlaidos bus finansuojamos iš projekto vykdytojo lėšų. Lėšų grąžinimas SFMIS nėra fiksuojamas (už lėšų susigrąžinimą atsakinga yra pati ministerija). Grąžinimas vykdomas teisės aktų nustatyta tvarka.   Jeigu PFSA yra numatyta, kad netinkamos finansuoti išlaidos bus finansuojamos ministerijos, ministerija pati turi padengti minėtą skirtumą iš kitų savo asignavimų. | Laikinosios tvarkos 18.2 punkte numatoma, kad jeigu nustatyta, kad projektas ar jo dalis nėra tinkami finansuoti iš ES fondų lėšų, ministerija turi užtikrinti, kad iš 2014–2020 metų ES fondų lėšų apmokėtos tokių projektų iš ES fondų lėšų netinkamos finansuoti išlaidos bus padengtos iš Biudžeto rodiklių patvirtinimo įstatymu ministerijai patvirtintų Lietuvos Respublikos valstybės biudžeto asignavimų sumos ir (arba) projektų vykdytojų lėšų. Jeigu iš 2014–2020 metų ES fondų lėšų apmokėtas projektų iš ES fondų lėšų netinkamas finansuoti išlaidas numatoma padengti iš projektų vykdytojų lėšų, tai turi būti nurodyta pagal Aprašo 16 punktą sudarytoje biudžeto lėšų naudojimo sutartyje arba, jei projektas pagal Aprašo 16 punktą pradėtas įgyvendinti nesudarant biudžeto lėšų naudojimo sutarties, sprendime dėl projekto finansavimo. |
| Neatitikimai, kurie projekto sutarties įgyvendinimo metu būtų traktuojami kaip pažeidimi | 1. Jeigu ĮI pagal Laikinąją tvarką atliekamo pirminio projekto **tinkamumo finansuoti vertinimo metu buvo nustačiusi neatitikimą,** kuris projekto sutarties įgyvendinimo metu būtų traktuojamas kaip pažeidimas,ir dėl to buvo sumažinta didžiausia leistina tinkamų finansuoti išlaidų suma, atliekant pakartotinį paraiškos vertinimą ši **aplinkybė yra nurodoma Tinkamumo finansuoti vertinimo išvadoje** ir pakartotinaididžiausia leistina tinkamų finansuoti išlaidų suma nėra mažinama. | Projektų finansavimo sąlygų aprašo pavyzdinės formos 72 punkte numatoma, kad jeigu ĮI projekto tinkamumo finansuoti vertinimo metu nustato, kad pareiškėjas nesilaikė pirkimus reglamentuojančių teisės aktų, arba, kai pirkimui šie teisės aktai netaikomi, pažeidė Sutarties dėl ES veikimo principus <...> ĮI tinkamų finansuoti išlaidų dydį nustato vadovaudamasi gairėmis dėl finansinių korekcijų. Šis sprendimas, nurodant jo priežastis bei apskundimo tvarką, nurodomas išvadoje apie projekto tinkamumo finansuoti vertinimo rezultatus bei siunčiamas Ministerijai ir pareiškėjui. Jeigu Ministerija, išnagrinėjusi ĮI pateiktą informaciją, pritaria projekto vertinimo metu nustatytam pažeidimui bei sumažintai didžiausiai leistinai tinkamų finansuoti išlaidų sumai ir į tai atsižvelgiama sprendime dėl projekto finansavimo, projekto finansavimas dėl tos pačios priežasties negali būti pakartotinai sumažintas projekto įgyvendinimo metu. |
| Neatitikimai, kurie projekto sutarties įgyvendinimo metu būtų traktuojami kaip pažeidimi | 1. Jeigu ĮI pirminio projekto tinkamumo finansuoti vertinimo metu buvo nustačiusi **neatitikimą,** kuris projekto sutarties įgyvendinimo metu būtų traktuojamas kaip pažeidimas, tačiau į jį nebuvo atsižvelgta skiriant finansavimą, arba toks neatitikimas buvo nustatytas įgyvendinant projektą pagal Laikinąją tvarką arba paraiškos pervertinimo metu ši **aplinkybė yra nurodoma Tinkamumo finansuoti vertinimo išvadoje ir dėl tolesnių veiksmų vadovaujamasi PAFT 138 p.** | Projektų finansavimo sąlygų aprašo pavyzdinės formos 73 punkte numatoma, kad kai pirkimų pažeidimą ĮI nustato po sprendimo dėl projekto finansavimo priėmimo, t. y. po to, kai vadovaujantis Laikinosios tvarkos aprašu projektas pradedamas įgyvendinti iki PAFT įsigaliojimo, ĮI apie nustatytą pažeidimą ir vadovaujantis Gairėmis dėl finansinių korekcijų taikytiną finansinę korekciją informuoja Ministeriją ir projekto vykdytoją, nurodydama sprendimo priežastis. **Ministerija,** iš ĮI gavusi informaciją apie nustatytą pažeidimą ir pagal Gaires taikytiną finansinę korekciją, išnagrinėja gautą informaciją ir nekeisdama nustatyto pažeidimo apimties, turinio ir su juo susijusios netinkamos finansuoti išlaidų sumos, **priima sprendimą į asignavimų valdytojo mokėjimo paraiškoje nurodomą mokėjimo sumą neįtraukti** pagal Gairių reikalavimus nustatytos netinkamų finansuoti išlaidų sumos. Šiuo atveju Ministerijos sprendimas dėl projekto finansavimo keičiamas, jeigu nutraukiama biudžeto lėšų naudojimo sutartis / *(jei projektas vykdomas nesudarant biudžeto lėšų naudojimo sutarties:)* jeigu dėl nustatyto pažeidimo projekto vykdytojui nebegali būti skiriamas finansavimas iš 2014–2020 m. ES struktūrinių fondų lėšų. Ministerija apie pakeistą sprendimą dėl projekto finansavimo informuoja ĮI ir projekto vykdytoją, nurodo sprendimo priežastis ir apskundimo tvarką.  **PAFT projekto 138 punkte** nustatyta, kad <...> ĮI, vadovaudamasi vidaus procedūrų apraše nustatyta tvarka ir apimtimi, paraiškos vertinimo metu turi įvertinti įvykdyto pirkimo tinkamumą. Nustačiusi, kad pareiškėjas nesilaikė pirkimus reglamentuojančių teisės aktų, ĮI, atsižvelgdama į netinkamų finansuoti išlaidų dydžio apskaičiavimo principus, nustatytus šių PAFT 7 priede, sumažina didžiausią galimą projekto tinkamų finansuoti išlaidų sumą arba, tais atvejais, kai dėl pritaikytos finansinės korekcijos dydžio projektas negali būti įgyvendintas, atmeta paraišką. Toks sprendimas įrašomas projekto tinkamumo finansuoti vertinimo ataskaitoje. Jei didžiausia galima projekto tinkamų finansuoti išlaidų suma buvo sumažinta vertinimo metu, projekto finansavimas dėl tos pačios priežasties negali būti pakartotinai sumažintas projekto įgyvendinimo metu. |